SCP. Така че не е имало занижаване на разходите за продукта, предмет на прегледа.
 (51)
 Заемите от Agripure и AgriFresh за RK по време на разследвания период в рамките на прегледа са били отпуснати при лихвен процент, който може да се счита, че е в съответствие със справедливите пазарни условия между независими страни, и освен това са били с много кратка продължителност, което означава, че лихвените плащания не са били съществена част от общите разходи на RK.
 (52)
 Освен това Комисията установи, че префактурирането от страна на RK на административните разходи на AgriFresh е в разумни граници, докато прегледът на отчетите за разходите и междудружествените счетоводни отчети не породи други опасения по отношение на нецелесъобразно разпределение на разходите.
 (53)
 Освен това Комисията не откри доказателства за манипулиране на цените при закупуване на суровини от страна на RK и AgriFresh от общи доставчици и установи, че покупките от страна на RK на бейби царевица от AgriFresh и покупките от страна на RK на сладка царевица за посев от SCP не са били отнасяни към продукта, предмет на прегледа, и не са оказали въздействие върху производствените разходи за продукта, предмет на прегледа.
 (54)
 Така че Комисията не установи прекомерно отнасяне или пропорционално разпределение на извършените от RK разходи към AgriFresh или другите дружества от групата, разгледани по време на разследвания период в рамките на прегледа.
 (55)
 В резултат на това Комисията стигна до заключението, че констатациите относно производствените разходи, използвани за установяване на нормалната стойност, и дъмпинговия марж, изчислен при разследването в рамките на междинния преглед, както е описано в регламента от 2014 г., остават валидни, както е обяснено в съображение 16. Освен това при разследването, довело до приемането на регламента от 2014 г., бе потвърдено, че поради корпоративно преструктуриране RK вече не произвежда, нито продава някои други продукти в сравнение с първоначалния разследван период. В рамките на настоящото възобновено разследване Комисията потвърди, че тази промяна е оказала въздействие върху производствените разходи на RK за продукта, предмет на прегледа, което се е изразило в по-нисък дъмпингов марж. Поради това констатациите, съдържащи се в регламента от 2014 г. относно дълготрайния характер на промяната в обстоятелствата, също остават валидни, както е обяснено в съображение 16.
 (56)
 Следва да се отбележи, че в съответствие с член 11, параграф 9 от основния регламент методологията, приложена по отношение на RK при прегледа с оглед изтичане на срока на действие на мерките през 2019 г., е същата като използваната в регламента от 2014 г. Тъй като при възобновяването бяха потвърдени констатациите от регламента от 2014 г., това няма отражение върху констатациите от прегледа с оглед изтичане на срока на действие на мерките от 2019 г., и по-специално върху дъмпинговия марж, посочен в съображение 63 от регламента от 2019 г. за преглед с оглед изтичане на срока на действие на мерките.
 2.5. Заключение
 (57)
 Предвид гореизложените констатации среднопретегленият дъмпингов марж, изразен като процент от цената CIF на границата на Съюза, без платено мито, в размер на 3,6 %, установен за RK в регламента от 2014 г., следва да бъде